Jy is hier: Tuis Dokumente LiG 2019
LiG November 2019
LiG se November-uitgawe is vandag beskikbaar. Deel gerus die inspirerende inhoud met jou gemeente op jul gemeente-afkondigings.
Onthou ook dat ons elke maand uitgewerkte selgroepvrae het wat julle in kleingroepe kan gebruik. Kliek hier om dit te kry.
Kom ontdek saam met ons dat die Bybel 'n belofteboek is.
LiG Augustus 2019
In LiG se Augustus-uitgawe …
sprankel Rina Hugo, en haar twee kinders, Anri en Riaan, op die voorblad. Rina het pas haar 70ste verjaarsdag gevier.
Die krieketskeidsregter, Marais Erasmus, gesels met ons – sy gesin wen elke keer die loot. En plattelandse vroue vertel hoe hul drome anderkant die dorpsgrense vlerke kry. Lees ook die 10 vat-dit-rustig-wenke om die platteland tot in jou huis te bring.
Ons ondersoek die effek van emigrasie op dié wat agterbly.
Stephan Joubert help ons om "laat u koninkryk kom ..." beter te verstaan. Ons skryf ook oor die vroue in Jesus se lewe.
Leer jou kind speel-speel van woorde, en gee vir hom 'n lewenslange voorsprong. Kry ook raad vir jou huwelik – as jou salaris groter as jou man s'n is.
LiG – vol inspirasie wat jou geloof verdiep, en jou lewe verryk.
LiG Julie 2019
In LiG se Julie-uitgawe lees ons …
waar Andriëtte deel hoe sy haar roeping met vreugde uitleef, nadat sy amper haar stem kwyt was.
'n Enkelma vertel hoe sy ander bemagtig – eers emosioneel, dan finansieel.
Oom Karoolus en Lente bring Jesus-hoop reeds vir 30 jaar. LiG ondersoek ook die waarde van poppekas in kinderbediening.
Help jou kind só as stres hom onderkry.
Kom saam op 'n geloofsafari, en leer lesse uit die diereryk. Lees meer oor meelewingsuitputting.
Kry raad as jy uitvind dat jou vriendin 'n affair het.
LiG Junie 2019
LiG Mei 2019
In LiG se Mei-uitgawe vind ons uit wat die waarde van samesyn is.
Ons gesels met ds Rudi Swanepoel oor die teologie van eet en kos. En gee raad oor hoe om saamwees wat saak maak te skep.
Die kreatiewe Susan Coetzer vertel dat ouma-wees soos poeding is. Min Shaw deel haar geheim vir ouer word: God se blydskap en vrede.
Dis hemelvaart, en ons ontdek hoe Jesus alles kom verander het.
Ons help jou om uit jou donker put te kom, en gee raad oor hoe om vir jou kind vriendskapvaardighede aan te leer. Lees ook ons wenke oor hoe om uit te reik na eensames.
Ons kenners gee raad om die tekens van outisme raak te sien.
LiG gesels met 'n musiekjuffrou wat met haar toonlere na triomf gevorder het. Ons praat ook met Ontbytsake se Renette Vosloo – sy waag met kos én met die lewe!
LiG April 2019
hoe Lindie Strydom ons inspireer met haar lewensblyheid en deursettingsvermoë. Ons gesels met Reynardt Hugo van Binnelanders wie se lewe 'n totaal nuwe rigting ingeslaan het.
Ons gee raad as jou maat aan dobbel verslaaf is. En as 'n groot geheim dreig om jou huwelik te verwoes.